**Republika Slovenija Ministrstvo za vzgojo in izobraževanje**, Masarykova cesta 16, 1000 Ljubljana, ki ga zastopa minister dr. Vinko Logaj (v nadaljnjem besedilu: ministrstvo),

davčna številka: 64524485,

matična številka: 2632608000,

transakcijski račun: 01100-6300109972, Republika Slovenija-proračun, odprt pri Upravi za javna plačila, Urad Ljubljana

in

**…………[Naziv upravičenca,** naslov]**………..,** ki ga/jo zastopa…………………. v zastopstvu konzorcijskih partnerjev (v nadaljnjem besedilu: upravičenec),

davčna številka: …….,

matična številka: ……..,

transakcijski račun: ……, odprt pri … »[Naziv banke, pri kateri ima upravičenec odprt račun]« (v nadaljnjem besedilu: transakcijski račun),

sklepata

#### POGODBO št…………..

o sofinanciranju izvedbe operacije

**»NAZIV OPERACIJE«**

v okviru

Programa evropske kohezijske politike v obdobju 2021–2027 v Sloveniji

## I. UVODNE DOLOČBE

1. člen

(pravne podlage in navodila)

Predmetna pogodba se sklepa na podlagi naslednjih dokumentov:

* Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev) (UL L št. 2024/2509 z dne 26. 9. 2024, v nadaljnjem besedilu: Uredba (EU, Euratom) 2024/2509),
* Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1, s spremembami),
* Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11, s spremembami),
* Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159, s spremembami, v nadaljnjem besedilu: Uredba 2021/1060/EU),
* Uredbe (EU) 2021/1056 Evropskega parlamenta in Sveta z dne 24. junija 2021 o vzpostavitvi Sklada za pravični prehod (UL L št. 231 z dne 30. 6. 2021, str. 1, s spremembami),
* Delegirane uredbe Komisije (EU) 2022/2175 z dne 5. avgusta 2022 o dopolnitvi Uredbe (EU) 2021/1060 Evropskega parlamenta in Sveta v zvezi z opredelitvijo stroškov na enoto in določitvijo zneskov za financiranje, ki ni povezano s stroški, za nekatere operacije za lažje vključevanje mladih na trg dela, v izobraževanje in družbo v okviru pobude ALMA („Aim, Learn, Master, Achieve“) (UL L št. 286 z dne 8. 11. 2022, str. 1, s spremembami),
* drugih delegiranih in izvedbenih aktov, ki jih Evropska komisija sprejme v skladu s 113. in 114. členom Uredbe 2021/1060/EU,
* Uredbe o ratifikaciji Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (Uradni list RS – Mednarodne pogodbe, št. 2/21),
* Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami, v nadaljnjem besedilu: Uredba (EU) 2016/679),
* Direktive (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L141, z dne 5. 6. 2015, str. 73, s spremembami, v nadaljnjem besedilu: Direktiva 2015/849/EU),
* Partnerskega sporazuma med Slovenijo in Evropsko komisijo za obdobje 2021–2027, št. CCI 2021SI16FFPA001, z dne 12. 9. 2022, s spremembami,
* Programa evropske kohezijske politike v obdobju 2021–2027 v Sloveniji, št. CCI 2021SI16FFPR001, z dne 12. 12. 2022, s spremembami, v nadaljnjem besedilu: Program 2021–2027,
* Območnega načrta za pravični prehod savinjsko šaleške premogovne regije (v nadaljnjem besedilu: ONPP SAŠA),
* Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23),
* Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb, 16/23 – ZZPri, v nadaljnjem besedilu: Zakon o integriteti in preprečevanju korupcije),
* Zakona o javnih financah (Uradni list RS, št. 11/11 - uradno prečiščeno besedilo, 14/13 – popr., 101/13, 55/15 - ZFisP, 96/15 - ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1),
* Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E),
* Proračuna Republike Slovenije za leto 2025 (Uradni list RS, št. 123/23, 104/24),
* Proračuna Republike Slovenije za leto 2026 (Uradni list RS, št. 104/24),
* Zakona o varstvu osebnih podatkov (Uradni list RS, št. 163/22, v nadaljnjem besedilu: Zakon o varstvu osebnih podatkov),
* Zakona o poslovni skrivnosti (Uradni list RS, št. [22/19](http://www.uradni-list.si/1/objava.jsp?sop=2019-01-0914), v nadaljnjem besedilu: Zakon o poslovni skrivnosti),
* Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23, 88/23 – ZOPNN-F),
* Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23, 13/25, v nadaljnjem besedilu: Uredba EKP),
* Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 - ZIPRS1011, 3/13, 81/16, 11/22, 96/22, 105/22 – ZZNŠPP, 149/22,106/23, 88/24),
* Smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravili o javnem naročanju, z dne 14. 5. 2019 (C(2019) 3452 final), objavljenih na spletni strani: https://evropskasredstva.si/evropska-kohezijska-politika/navodila-in-smernice/,
* Smernic o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006, z dne 19. 10. 2011 (C(2011) 7321 konč.), objavljenih na spletni strani: https://evropskasredstva.si/evropska-kohezijska-politika/navodila-in-smernice/,
* Navodil organa upravljanja za finančno upravljanje s sredstvi evropske kohezijske politike cilja Naložbe za rast in delovna mesta v programskem obdobju 2021–2027, s spremembami, objavljenih na spletni strani: https://evropskasredstva.si/evropska-kohezijska-politika/navodila-in-smernice/,
* Navodil organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027, s spremembami, objavljenih na spletni strani: https://evropskasredstva.si/evropska-kohezijska-politika/navodila-in-smernice,
* Navodil organa upravljanja o upravičenih stroških za sredstva evropske kohezijske politike v programskem obdobju 2021–2027, s spremembami, objavljenih na spletni strani: https://evropskasredstva.si/evropska-kohezijska-politika/navodila-in-smernice (v nadaljnjem besedilu: navodila organa upravljanja o upravičenih stroških),
* Navodil organa upravljanja za izvajanje upravljalnih preverjanj in preverjanj opravljanja prenesenih nalog, objavljenih na spletni strani: https://evropskasredstva.si/evropska-kohezijska-politika/navodila-in-smernice (v nadaljnjem besedilu: navodila organa upravljanja za izvajanje upravljalnih preverjanj),
* Navodil organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, s spremembami, objavljenih na spletni strani: https://evropskasredstva.si/evropska-kohezijska-politika/navodila-in-smernice/ (v nadaljnjem besedilu: navodila organa upravljanja na področju komuniciranja),
* Postopkovnika za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES, s spremembami, objavljenega na spletni strani: https://evropskasredstva.si/evropska-kohezijska-politika/navodila-in-smernice/,
* Strategije organa upravljanja za boj proti goljufijam v okviru Programa evropske kohezijske politike v obdobju 2021–2027, s spremembami, objavljene na spletni strani: <https://evropskasredstva.si/evropska-kohezijska-politika/navodila-in-smernice>,
* Navodil organa upravljanja za poročanje in spremljanje nepravilnosti pri porabi sredstev evropske kohezijske politike v okviru Programa evropske kohezijske politike za obdobje 2021–2027s spremembami, objavljenih na spletni strani: <https://evropskasredstva.si/evropska-kohezijska-politika/navodila-in-smernice/>,
* Priporočila organa upravljanja za uporabo orodja ARACHNE v sistemu izvajanja evropske kohezijske politike 2014–2020 cilja Naložbe za rast in delovna mesta, s spremembami, objavljenega na spletni strani <http://www.eu-skladi.si/sl/ekp/navodila>,
* Uporabniške dokumentacije informacijskega sistema e-MA2, s spremembami, objavljene na <https://evropskasredstva.si/evropska-kohezijska-politika/is-e-ma2/>,
* Smernic organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji, avgust 2023, s spremembami, objavljenih na spletni strani: https://evropskasredstva.si/evropska-kohezijska-politika/navodila-in-smernice/,
* Smernic organa za računovodenje v okviru izvajanja evropske kohezijske politike 2021–2027, s spremembami, objavljenih na spletni strani: https://urednik-gov.sigov.si/teme/povracila-evropskih-sredstev-v-drzavni-proracun/,
* Obvestila Komisije, Smernic o možnostih poenostavljenega obračunavanja stroškov: financiranje po pavšalni stopnji, standardne lestvice stroškov na enoto, pavšalni zneski (v skladu s členi 67, 68, 68a in 68b Uredbe (EU) št. 1303/2013, členom 14 Uredbe (EU) št. 1304/2013 ter členom 19 Uredbe (EU) št. 1299/2013), Revidirana izdaja po začetku veljavnosti Uredbe (EU, Euratom) 2018/1046 (UL C št. 200, z dne 27. 5. 2021, str. 1),
* Navodil Ministrstva za vzgojo in izobraževanje za izvajanje operacij evropske kohezijske politike v programskem obdobju 2021–2027, objavljenih na spletni strani <https://www.gov.si/drzavni-organi/ministrstva/ministrstvo-za-vzgojo-in-izobrazevanje/o-ministrstvu/sluzba-za-izvajanje-kohezijske-politike/> (v nadaljnjem besedilu: navodila ministrstva)
* Sklepa o začetku postopka javnega razpisa »Obogateno izvajanje kakovostnega in dostopnega učenja ter uvajanja krožnih vsebin v VIZ SAŠA regije« Ministrstva za vzgojo in izobraževanje, št. 303-54/2024/2 z dne 10. 6. 2024 (v nadaljnjem besedilu: sklep o začetku postopka),
* Odločitve o podpori Ministrstva za kohezijo in regionalni razvoj v vlogi organa upravljanja za strukturna sklada, kohezijski sklad in sklad za pravični prehod, št. 3032-21/2025-1630-8, z dne 23. 4. 2025, v nadaljnjem besedilu: odločitev organa upravljanja o podpori),
* Javnega razpisa »Obogateno izvajanje kakovostnega in dostopnega učenja ter uvajanja krožnih vsebin v VIZ SAŠA regije« Ministrstva za vzgojo in izobraževanje, Uradni list RS, št. … z dne …,
* Sklepa o izboru Ministrstva za vzgojo in izobraževanje, št. … z dne … (v nadaljnjem besedilu: sklep o izboru),
* Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23),
* Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17, 18/21),
* Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K,76/23, 16/24),
* Zakona o gimnazijah (Uradni list RS, št. 1/07 – uradno prečiščeno besedilo, 68/17, 6/18 – ZIO-1, 46/19, 53/24),
* Zakona o poklicnem in strokovnem izobraževanju (Uradni list RS, št. 79/06, 68/17, 46/19 in 53/24),
* Zakona o usmerjanju otrok s posebnimi potrebami (Uradni list RS, št. 58/11, 40/12 – ZUJF, 90/12, 41/17 – ZOPOPP, 200/20 – ZOOMTVI).

1. člen

(ugotovitvene določbe)

Pogodbeni stranki nesporno ugotavljata, da:

* je ministrstvo oseba javnega prava, ki je na podlagi Uredbe EKP dolžno opravljati predpisane naloge v okviru načrtovanja evropske kohezijske politike, načina izbora operacij in izvajanja operacij, pri čemer nastopa v vlogi posredniškega telesa,
* predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba),
* področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije, in nacionalnimi predpisi, ki so za pogodbeni stranki zavezujoči,
* je namen sofinanciranja operacij iz sredstev evropske kohezijske politike izključno sofinanciranje tistih upravičenih stroškov in izdatkov izbranih operacij ali njihovih delov, ki niso obremenjeni s kršitvami veljavnih predpisov ali te pogodbe,
* je javni razpis kot način izbora operacije za dodelitev sredstev potrdilo Ministrstvo za kohezijo in regionalni razvoj, ki na podlagi Uredbe EKP nastopa v vlogi organa upravljanja, z odločitvijo organa upravljanja o podpori,
* se je upravičenec v imenu konzorcija partnerjev prijavil na javni razpis za dodelitev sredstev »Obogateno izvajanje kakovostnega in dostopnega učenja ter uvajanja krožnih vsebin v VIZ SAŠA regije« (v nadaljnjem besedilu: javni razpis) in pri izvajanju te operacije nastopa s konzorcijskimi partnerji, s katerimi ima sklenjeno konzorcijsko pogodbo, št…… z dne……, ki je sestavni del te pogodbe kot priloga 3,
* je bil upravičenec izbran s sklepom o izboru,
* se ta pogodba sklepa na podlagi predpisov in navodil iz 1. člena te pogodbe, ki sta jih pri izvajanju pogodbenih obveznosti dolžni spoštovati obe pogodbeni stranki in njihovo vsebino sprejemata kot del te pogodbe,
* se v primeru kolizije med pogodbenimi določbami in pravnimi akti, ki so navedeni v 1. členu te pogodbe, uporabijo evropski predpisi in pogoji, pod katerimi Evropska unija (v nadaljnjem besedilu: EU) državi članici, to je Republiki Sloveniji, podeljuje sredstva sofinanciranja in da je upravičenec seznanjen z obveznostmi organov Republike Slovenije, tj. ministrstva v razmerju do EU,
* je upravičenec seznanjen, da s podpisom te pogodbe vstopa v pogodbeno razmerje, ki ga pogodbeni stranki ne moreta oblikovati prosto, ker je pogodba v določenem delu pod javnopravnim režimom, ki odstopa od splošnih pravil pogodbenega prava,
* ministrstvo v pogodbi ne nastopa samo kot pogodbena stranka, temveč tudi kot nosilec javnega interesa in pri njegovem uresničevanju razpolaga s pooblastili, ki pomenijo enostransko poseganje v določbe te pogodbe, zlasti v delih, ki se nanašajo na pristojnosti ministrstva in organa upravljanja ter nadzora v zvezi nadzorom nad porabo sredstev in pooblastilom za ta nadzor,
* je upravičenec seznanjen z obveznostmi in pristojnostmi Republike Slovenije glede deljenega upravljanja med Republiko Slovenijo in Evropsko komisijo za sredstva skladov in da Evropska komisija in Republika Slovenija uporabljata načelo dobrega finančnega poslovodenja in smotrnost v skladu s 33. členom Uredbe (EU, Euratom) 2018/1046, ki se uporablja za evropski proračun,
* se kot vloga prijavitelja številka ….. z dne …….. (v nadaljevanju: vloga prijavitelja), ki je sestavni del te pogodbe kot priloga 1, šteje celotna dokumentacija, ki jo je prijavitelj predložil v prijavi na javni razpis in je bila podlaga za izdajo sklepa o izboru, pri čemer je prijavitelj po tej pogodbi v vlogi upravičenca. Vloga prijavitelja zajema tudi finančni načrt in konzorcijsko pogodbo, ki se ju za potrebe opredelitev po tej pogodbi obravnava ločeno, kot sestavna dela te pogodbe kot priloga 2 in priloga 3,
* je pravočasna izpolnitev obveznosti, za katero so roki določeni v 9. členu te pogodbe, bistvena sestavina pogodbe,
* je upravičenec seznanjen, da se ta pogodba sklepa pod pogoji, določenimi s predpisi in navodili iz 1. člena te pogodbe in da prevzema vse obveznosti, ki bi jih iz te pogodbe imela Republika Slovenija nasproti Evropski komisiji, kakor tudi da morajo biti vse aktivnosti, ki se podpirajo iz skladov, v skladu z veljavnim pravom EU in nacionalnim pravom v zvezi z njegovo uporabo,
* ministrstvo ali drug pristojen organ spremlja in nadzira izvajanje te pogodbe ter namensko porabo sredstev evropske kohezijske politike. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije,
* so vsi udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih, kakor tudi izvajati finančne in druge popravke v povezavi z odkritimi posameznimi ali sistemskimi nepravilnostmi,
* se finančni popravki določijo na posameznih primerih ugotovljenih neupravičenih izdatkov, kadar pa zneska neupravičenih izdatkov ni mogoče natančno določiti, se kot finančni popravek uporabi pavšalni znesek ali ekstrapolirani finančni popravek v skladu s Prilogo XXV Uredbe 2021/1060/EU z naslovom »Določanje stopenj finančnih popravkov: pavšalni in ekstrapolirani finančni popravki – člen 104(1)« ali z drugo podlago, ki se jo uporabi pri določitvi finančnega popravka,
* je upravičenec seznanjen, da neizvršitev finančnega popravka za Republiko Slovenijo pomeni neupravičeno obremenitev državnega proračuna, kot to določata 103. in 104. člen Uredbe 2021/1060/EU,
* ima upravičenec možnost ugovarjanja zoper vmesna poročila ministrstva, organa upravljanja, organa za računovodenje, revizijskega organa in drugih nadzornih organov vključenih v izvajanje, upravljanje, nadzor ali revizijo javnega razpisa in Programa 2021–2027, v katerih lahko navaja vsa dejstva in dokaze, s katerimi potrjuje svoje navedbe,
* se upravičenec zavezuje ravnati v skladu z ugotovitvami iz končnih poročil ministrstva, organa upravljanja, organa za računovodenje, revizijskega organa in drugih nadzornih organov, vključenih v izvajanje, upravljanje, nadzor ali revizijo javnega razpisa in Programa 2021–2027, ki se nanašajo na ugotovljene kršitve upravičenca pri izvajanju in v zvezi z izvajanjem operacije, kar vključuje tudi izbiro in izvedbo postopka oddaje javnih naročil,
* se upravičenec zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča Republike Slovenije, Evropske komisije ali drugega pristojnega organa. Izvršitev celotnega finančnega popravka v določenem roku je bistvena sestavina te pogodbe,
* je upravičenec skladno z 22. členom Uredbe (EU) 2021/241 pred podpisom te pogodbe zagotovil podatke o dejanskih lastnikih upravičenca in konzorcijskih partnerjev, kot so opredeljeni v točki 6 člena 3 Direktive 2015/849/EU, in sicer imena, priimke, datume rojstva in identifikacijske številke za DDV ali davčne identifikacijske številke (v nadaljnjem besedilu: podatki o dejanskih lastnikih),
* zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode,
* v primerih, kjer je s to pogodbo določeno soglasje ali potrditev ministrstva, o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* operacijo sofinancirata Republika Slovenija Ministrstvo za vzgojo in izobraževanje in Evropska unija iz Sklada za pravični prehod. Operacija se izvaja v okviru Programa 2021–2027, cilja politike 6: Evropa za pravični prehod, prednostne naloge 10: Prestrukturiranje premogovnih regij, specifičnega cilja JSO8.1: Sklad za pravični prehod,
* je pomen izrazov, uporabljenih v tej pogodbi, enak pomenu izrazov, kot jih določa Uredbe EKP, razen če ta pogodba izrecno določa drugačen pomen posameznega izraza.

## II. PREDMET POGODBE

1. člen

(predmet pogodbe)

Predmet te pogodbe je sofinanciranje upravičenih stroškov izvedbe operacije »**naziv operacije«** (v nadaljnjem besedilu: operacija). Podrobna vsebina predmeta te pogodbe je opredeljena v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prvega odstavka tega člena.

1. člen

(upravičeni stroški in izvedba operacije)

Stroški operacije so upravičeni, če:

* so predvideni in skladni s to pogodbo, izhajajo iz predmeta pogodbe ter so neposredno povezani z operacijo, ki je opredeljena v vlogi prijavitelja (priloga 1) ter temeljijo na projekciji načrtovanih stroškov, navedenih v finančnem načrtu (priloga 2),
* so potrebni za izvedbo operacije in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili EU in nacionalnimi predpisi,
* se v primeru poenostavljene oblike stroška, strošek uveljavlja v skladu s pravili za poenostavljene oblike stroška,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja).

Upravičeni stroški operacije morajo biti skladni z navodili ministrstva in z veljavnimi navodili organa upravljanja o upravičenih stroških.

Neupravičenih stroškov ministrstvo ne financira, kakor tudi ne iz tega izhajajoče izgube sredstev upravičenca.

Višina posameznih vrst upravičenih stroškov operacije je navedena v finančnem načrtu, ki je sestavni del te pogodbe kot priloga 2.

Če bi višina posamezne vrste, sicer upravičenega, stroška med izvajanjem operacije presegla omejitve, določene z javnim razpisom, se takšen presežek stroška šteje za neupravičen, ne glede na višino stroška, predvideno v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Vrste upravičenih stroškov so:

* stroški plač in povračil stroškov v zvezi z delom za povračilo neposrednih stroškov zaposlenega osebja, v obliki stroškov na enoto (v nadaljevanju: SE) skladno s 53. (1) (b) členom Uredbe 2021/1060/EU in s točko 4 Navodil Organa upravljanja o upravičenih stroških;
* stroški storitev zunanjih izvajalcev (delo po podjemni pogodbi, delo po avtorski pogodbi), ki se povrnejo v obliki dejanskih izdatkov skladno s 53. (1) (a) členom Uredbe 2021/1060/EU,
* financiranje po pavšalni stopnji v višini 40 % upravičenih neposrednih stroškov osebja skladno s prvim odstavkom 56. člena Uredbe 2021/1060/EU za kritje vseh preostalih stroškov operacije, ki niso neposredni stroški osebja in sicer za naslednje vrste stroškov:

1. oprema in druga opredmetena osnovna sredstva,
2. stroški za službena potovanja,
3. posredni stroški dela (stroški osebja, ki je posredno vključeno v operacijo npr. računovodja, tajnica) in drugi posredni stroški skladno z opredelitvijo posrednih stroškov v tč. 3.4 Navodil organa upravljanja o upravičenih stroških (npr.: stroški električne energije, stroški ogrevanja, vode in komunalnih storitev, odvoza smeti, stroški telefona in elektronske pošte, stroški poštnin in kurirskih storitev, stroški potrošnega materiala in drobnega inventarja),
4. investicije v neopredmetena sredstva,
5. stroški informiranja in komuniciranja (npr. izdelava ali nadgradnja spletne strani, stroški organizacije in izvedbe dogodkov, namenjenih informiranju in komuniciranju, stroški oglaševalskih storitev, stroški oblikovanja, priprave na tisk ter drugi stroški informiranja in komuniciranja),
6. davek na dodano vrednost,
7. delo po pogodbi o opravljanju storitev ter
8. drugi stroški storitev zunanjih izvajalcev (namenjeni drugim stroškom iz naslova avtorskih in podjemnih pogodb, ki ne predstavljajo stroškov dela (npr. potni stroški in stroški prenočevanja podjemnika ali avtorja)).

Za kritje stroškov zaposlenih (neposredni stroški osebja za stroške plač in prispevkov ter drugih stroškov povezanih z delom) pri poslovodečem partnerju in za ostale partnerje v konzorciju se v okviru pogodbe o zaposlitvi, pri čemer je oseba lahko razporejena oziroma zaposlena na operaciji tudi v deležu, uporabi SE.

Skladno z Metodologijo za določitev višine stroška na enoto za izvedbo javnega razpisa »Obogateno izvajanje kakovostnega in dostopnega učenja ter uvajanje krožnih vsebin v VIZ SAŠA regije« št. 303-54/2024-3350-17, ki jo je sprejel minister za vzgojo in izobraževanje dne 17. 4. 2025 (v nadaljnjem besedilu: metodologija SE), se v okviru izvajanja operacije določijo naslednji SE:

- strošek na enoto strokovnih delavcev (v nadaljnjem besedilu: SE A),

- strošek na enoto za vodenje in koordinacijo projekta (v nadaljnjem besedilu: SE B).

SE A je namenjen za zaposlene pri vseh partnerjih v konzorciju, za aktivnosti, ki jih bodo izvajali strokovni delavci znotraj posameznega VIZ in v okviru razvojnih aktivnosti na ravni operacije ter so podrobno navedene v točkah 2.1.1, 2.1.2, 2.1.3, 2.2, 2.3. in 2.5 v dokumentu Priloga 1 Specifikacije javnega razpisa, ki je sestavni del razpisne dokumentacije,

SE B je namenjen vodji projekta pri poslovodečem partnerju v konzorciju za aktivnosti, ki so podrobno navedene v točki 2.6 v dokumentu Priloga 1 Specifikacije javnega razpisa, ki je sestavni del razpisne dokumentacije,.

Za potrebe izvajanja operacije se določi vrednosti:

* SE A v višini 24,78 EUR na uro;
* SE B v višini 36,73 EUR na uro.

Skladno s tretjim odstavkom člena 55 Uredbe 2021/1060/EU skupno število prijavljenih ur na posameznega zaposlenega v okviru SE na leto ne sme presegati 1.720 dejansko opravljenih delovnih ur oz. ne sme presegati sorazmernega deleža od 1.720 ur v skladu s pogodbo o zaposlitvi na operaciji. SE je določen na podlagi poštene, pravične in preverljive metode izračuna skladno s členom 53. (3) (a) (i) Uredbe 2021/1060/EU.

Pri uveljavljanju obsega ur v okviru SE so upravičene le dejansko opravljene delovne (efektivne) ure zaposlenega na operaciji v določenem mesecu. Iz navedenega izhaja, da se za posamezni mesec morebitnih odsotnosti (dopusti, prazniki, bolniške, ki so povrnjene iz drugih virov (npr. ZZZS), itd.) ne upošteva v obseg ur, ki jih upravičenec uveljavlja v okviru upravičene višine stroška za zaposlenega, ker so morebitne odsotnosti že upoštevane v sami višini urne postavke. Bolniško odsotnost se lahko prijavi kot upravičen strošek le, če predstavlja dejanski strošek za upravičenca (tj. če ta strošek nosi upravičenec).

Za upravičenost SE upravičenec priloži naslednja dokazila:

* pogodbo o zaposlitvi ali drugi pravni akt, iz katerega je razvidno, da je oseba zaposlena pri enem izmed konzorcijskih partnerjev. Dokazilo se priloži ob prvem zahtevku za izplačilo, v okviru katerega se uveljavlja strošek, ter morebitne spremembe se priložijo pri prvem naslednjem zahtevku za izplačilo;
* mesečno poročilo (časovnica) o opravljenih nalogah na operaciji, ki se priloži posameznemu zahtevku za izplačilo, iz katerega je razvidno, da so bile aktivnosti opravljene (Priloga 3 navodil ministrstva, zavihek Priloga 3A ure) in iz katerega izhaja tudi število opravljenih ur na operaciji;
* obračun stroška SE na efektivno uro.

Ministrstvo višino SE revidira in prilagodi letno, in sicer na način, da vsako leto, 3. januarja, preveri stopnjo rasti povprečnih mesečnih bruto plač za obdobje od januarja 2020 do zadnjih razpoložljivih podatkov Statističnega urada Republike Slovenije. Prilagoditev temelji na podatkih iz zbirke "Povprečne mesečne plače in indeksi povprečnih mesečnih plač pri pravnih osebah po dejavnostih (SKD 2008), Slovenija, mesečno", pri čemer se upoštevajo naslednje dejavnosti iz področja izobraževanja: P85.1 Predšolska vzgoja, P85.2 Osnovnošolsko izobraževanje in P85.3 Srednješolsko izobraževanje. Izračun temelji na indeksu nominalne rasti povprečne mesečne bruto plače za izbrane dejavnosti, kjer se upošteva povprečna vrednost bruto plače v izhodiščnem mesecu (januar 2020) in v zadnjem razpoložljivem mesecu. Stopnjo spremembe ministrstvo izračuna po formuli, navedeni v 10. točki javnega razpisa. Z letnim revidiranjem metodologije se določena nova višina SE uporabi za obračun od 1. februarja tekočega leta. Skrbnik pogodbe ministrstva o tem pisno obvesti upravičenca.

Stroški storitev zunanjih izvajalcev (delo po podjemni pogodbi, delo po avtorski pogodbi) se lahko uveljavljajo zgolj za aktivnosti, ki zahtevajo specifična znanja, veščine ali podporo, ki jih partnerji v konzorciju nimajo v lastni kadrovski sestavi in so potrebni za izvedbo operacije. Nanašajo se predvsem na aktivnosti priprave in izvedbe različnih oblik izobraževanj in usposabljanj, organizacije in izvedbe letnih dogodkov, regionalnih festivalov učečih se ter zaključne konference, evalvacija napredka in evalvacija operacije ter promocije in diseminacije operacije.

Financiranje po pavšalni stopnji v višini 40 % upravičenih neposrednih stroškov osebja se uporablja za kritje vseh preostalih upravičenih stroškov operacije. Izračuna se od neposrednih upravičenih stroškov osebja: stroškov plač in povračil stroškov v zvezi z delom (SE in dopolnilno delo) in stroškov storitev zunanjih izvajalcev (delo po podjemni in avtorski pogodbi). Za uveljavljanje financiranja po pavšalni stopnji v višini 40 % upravičenih neposrednih stroškov osebja se ne prilaga dokazil.

Dokazila za izkazovanje upravičenosti stroškov morajo biti skladna s to pogodbo, z javnim razpisom, z veljavnimi navodili ministrstva, z veljavnimi navodili organa upravljanja o upravičenih stroških ter z veljavnimi navodili organa upravljanja za izvajanje upravljalnih preverjanj oziroma z navodili, ki jih bodo nadomestila.

Kakovost izvedbe operacije mora ustrezati zahtevam ministrstva in vlogi prijavitelja.

1. člen

(prerazporeditev stroškov)

Upravičenec lahko prerazporedi posamezne vrste upravičenih stroškov, ki so navedene v finančnem načrtu, ki je sestavni del te pogodbe kot priloga 2, vendar največ do višine 20 % načrtovanega zneska posamezne vrste stroškov po finančnem načrtu št. … z dne …, o čemer je dolžan pisno obvestiti skrbnika pogodbe ministrstva, pri čemer predloži skrbniku pogodbe ministrstva tudi nov finančni načrt. V primeru, da bo sprememba več kot 20 %, upravičenec skrbniku pogodbe ministrstva poda obrazložen pisni predlog spremembe finančnega načrta. V primeru, da skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

1. člen

(programsko območje)

Programsko območje izvajanja je Celotna Slovenija. Operacija se bo izvajala v širšem območju SAŠA regije, skladno z vlogo prijavitelja (priloga 1).

1. člen

(pravice uporabe rezultatov)

Upravičenec se zavezuje, da stvaritve, ki imajo značaj avtorskega dela in morebitne podobne stvaritve, ki nastanejo pri izvajanju operacije, ne bodo uporabljene v tržne namene.

Avtorska dela, študije, navodila, priporočila ter smernice in morebitne podobne stvaritve, nastale pri izvajanju operacije, morajo biti prosto dostopne širši javnosti z objavo na spletni strani upravičenca ali na drugem spletnem mestu, dostopnem širši javnosti.

Pogodbeni stranki sta sporazumni, da za konkretne stvaritve, ki imajo značaj avtorskega dela in so predmet te pogodbe, velja za prenos na tretje osebe in označevanje avtorskih del z licenco Creative Commons (CC) naslednja oblika standardne licence: "priznanje avtorstva" +nekomercialno" + "deljenje pod istimi pogoji", po kateri je uporabnikom dovoljeno avtorsko delo in njegove predelave reproducirati, distribuirati, dajati v najem, priobčiti javnosti in predelovati samo pod pogojem, da navedejo avtorja, da ne gre za komercialno uporabo in da tudi oni naprej širijo izvirna dela/ predelave pod istimi pogoji.

Upravičenec je sam odgovoren za morebitne kršitve avtorskih pravic drugih, ki bi nastale v zvezi z izvajanjem operacije po tej pogodbi.

### III. VREDNOST POGODBE

1. člen

(vrednost pogodbe)

Skupna pogodbena vrednost za operacijo, ki je predmet te pogodbe, znaša največ do ………,… EUR, od tega po posameznih programskih območjih in po posameznih proračunskih letih:

* za proračunsko leto 2025: ...........,.... EUR, od tega:
* za Kohezijsko regijo Celotna Slovenija ………...........,....EUR, od tega:
* .......,....EUR - JSO8.1.-Sklad za pravični prehod Saša SPP 21-27-EU (85,00 %) in
* ...........,.... EUR - JSO8.1.-Sklad za pravični prehod Saša SPP 21-27-SLO (15,00 %),
* za proračunsko leto 2026: ...........,.... EUR, od tega:
* za Kohezijsko regijo Celotna Slovenija ...........,.... EUR, od tega:
* ...........,.... EUR - JSO8.1.-Sklad za pravični prehod Saša SPP 21-27-EU (85,00 %) in
* ...........,.... EUR - JSO8.1.-Sklad za pravični prehod Saša SPP 21-27-SLO (15,00 %),
* za proračunsko leto 2027: ...........,.... EUR, od tega:
* za Kohezijsko regijo Celotna Slovenija ...........,.... EUR, od tega:
* ...........,.... EUR - JSO8.1.-Sklad za pravični prehod Saša SPP 21-27-EU (85,00 %) in
* ...........,.... EUR - JSO8.1.-Sklad za pravični prehod Saša SPP 21-27-SLO (15,00 %),
* za proračunsko leto 2028: ...........,.... EUR, od tega:
* za Kohezijsko regijo Celotna Slovenija ..........,.... EUR, od tega:
* ...........,.... EUR - JSO8.1.-Sklad za pravični prehod Saša SPP 21-27-EU (85,00 %) in
* ...........,.... EUR - JSO8.1.-Sklad za pravični prehod Saša SPP 21-27-SLO (15,00 %),

konto ..... in .........

Operacija je uvrščena v Načrt razvojnih programov (NRP), št.:……

Med posameznimi proračunskimi leti sredstva niso prenosljiva, razen v primeru obstoja utemeljenih razlogov in ob pogoju, da ima ministrstvo na razpolago prosta proračunska sredstva, kar se opredeli z aneksom k tej pogodbi.

Delež prispevka EU je 85,00 %, in sicer za Kohezijsko regijo Celotna Slovenija.

## IV. OBDOBJE UPRAVIČENOSTI IN ROK ZA IZVEDBO

1. člen

(obdobje upravičenosti in rok za izvedbo operacije)

Aktivnosti operacije se začnejo izvajati dne DD. MM. LLLL, rok za zaključek aktivnosti operacije je do dne 31. 10. 2028. Terminski načrt izvedbe aktivnosti operacije je opredeljen v vlogi prijavitelja, ki je sestavni del te pogodbe kot priloga 1. Vsako spremembo terminskega načrta izvedbe aktivnosti operacije mora potrditi ministrstvo.

Obdobje upravičenosti stroškov (nastanek stroškov: datum opravljene storitve oziroma dobavljenega blaga) je od dne DD. MM. LLLL do dne 31. 10. 2028. Obdobje upravičenosti izdatkov (datum plačila računov oziroma verodostojnih knjigovodskih listin) je od dne DD. MM. LLLL do dne 10. 11. 2028.

Obdobje upravičenosti lahko ministrstvo podaljša preko obdobij upravičenosti, določenih z javnim razpisom, izključno zaradi posebej utemeljenih, objektivnih razlogov in na podlagi soglasja organa upravljanja.

Če se ugotovi, da se je operacija fizično zaključila ali da je bila v celoti izvedena, preden se je upravičenec prijavil na javni razpis z vlogo prijavitelja, ki je sestavni del te pogodbe kot priloga 1, je ne glede na to, ali je upravičenec opravil vsa povezana izplačila, ob upoštevanju šestega odstavka 63. člena Uredbe 2021/1060/EU, celotna operacija neupravičena do sofinanciranja. Ministrstvo v tem primeru odstopi od pogodbe, upravičenec pa je dolžan vrniti vsa prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v proračun Republike Slovenije.

## V. PRAVICE IN OBVEZNOSTI MINISTRSTVA TER NADZOR NAD PORABO SREDSTEV

10. člen

(navodila)

Ministrstvo si pridržuje pravico, da lahko v času trajanja te pogodbe spremeni oziroma dopolni navodila ministrstva in se zavezuje, da bo upravičenca obvestilo o njihovih spremembah oziroma dopolnitvah. Prav tako se lahko v času trajanja te pogodbe spremenijo oziroma dopolnijo navodila organa upravljanja.

Upravičenec se zavezuje, da bo ravnal v skladu s spremembami oziroma dopolnitvami navodil ministrstva in v skladu z vsakokrat veljavnimi navodili organa upravljanja, če niso izrecno v nasprotju z določili javnega razpisa in te pogodbe.

11. člen

(izplačila sredstev)

Ministrstvo bo upravičencu sofinanciralo izkazane upravičene stroške, določene v 4. členu te pogodbe, največ v višini, določeni v 8. členu te pogodbe.

Podlaga za izplačilo sredstev je pravilno, popolno in pravočasno izpolnjen zahtevek za izplačilo z obveznimi prilogami (v nadaljnjem besedilu: zahtevek za izplačilo), kot je določeno v navodilih ministrstva.

Ministrstvo bo sredstva, določena s to pogodbo, nakazalo upravičencu na podlagi pravilnih in popolnih ter v roku predloženih zahtevkov za izplačilo v skladu s predpisi, ki urejajo izvrševanje proračuna Republike Slovenije.

V primeru, da ministrstvo pri pregledu posredovanega zahtevka za izplačilo ugotovi pomanjkljivosti, pozove upravičenca k dopolnitvi. Ta je dolžan ustrezno dopolniti oziroma spremeniti zahtevek za izplačilo skladno s pozivom ter novi zahtevek za izplačilo posredovati ministrstvu v roku, določenem v pozivu k dopolnitvi.

Rok za nakazilo sredstev upravičencu je največ 30 (trideset) dni od prejema pravilnega, popolnega in pravočasnega zahtevka za izplačilo. Pravilnost, popolnost in pravočasnost zahtevka za izplačilo potrdi skrbnik pogodbe ministrstva, ki opravi preverjanje pred izplačilom.

Ne glede na prejšnji odstavek, lahko ministrstvo v skladu s tretjim odstavkom 16. člena Zakona o izvrševanju proračunov Republike Slovenije za leti 2025 in 2026 oziroma v skladu z veljavnim zakonom, ki ureja izvrševanje proračuna Republike Slovenije, izvede izplačilo iz proračuna za sredstva evropske kohezijske politike 1 (en) dan pred dnevom plačila upravičenca, ki je posredni proračunski uporabnik, izvajalcu, če upravičenec ministrstvu predloži 25 (petindvajset) dni pred dnevom plačila izvajalcu pravilno dokumentacijo v zahtevku za izplačilo (vključno z računi ali drugimi enakovrednimi knjigovodskimi listinami, razen dokazila o plačilu računa ali druge enakovredne knjigovodske listine). Upravičenec se v tem primeru zavezuje, da bo plačilo izvajalcu izvedel takoj naslednji dan po prejemu sredstev s strani ministrstva in dokazilo o plačilu računa ali druge enakovredne knjigovodske listine posredoval ministrstvu v roku 8 (osmih) dni po prejemu sredstev. Če upravičenec dokazil o plačilu računa ali druge enakovredne knjigovodske listine ne posreduje ministrstvu v določenem roku, se mu nadaljnja izplačila iz naslova operacije zadržijo. Če je v okviru operacije bilo izplačano predplačilo po 12. členu te pogodbe, se izjema v skladu s tretjim odstavkom 16. člena Zakona o izvrševanju proračunov Republike Slovenije za leti 2025 in 2026 lahko uporabi v primeru, ko je izplačano predplačilo v celoti poračunano.

Upravičenec posreduje ministrstvu zahtevek za izplačilo najkasneje 15 (petnajst) dni po zaključku vsakega trimesečnega obdobja od datuma podpisa te pogodbe. V primeru odstopanj od določenih rokov za posredovanje zahtevkov za izplačilo, je upravičenec dolžan skrbniku pogodbe ministrstva podati obrazložen pisni predlog za spremembo roka. Če skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

Rok za predložitev zadnjega zahtevka za izplačilo za tekoče koledarsko leto je 30. oktober tekočega koledarskega leta. Rok za predložitev zadnjega zahtevka za izplačilo je 15. 11. 2028.

Vse v roku predložene, pravilne in popolne zahtevke za izplačilo bo ministrstvo upravičencu praviloma izplačalo v istem koledarskem letu.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta pogodbeni stranki soglasni, da ustrezno spremenita določila te pogodbe z aneksom k tej pogodbi.

12. člen

(predplačilo)

BESEDILO ČLENA, KI SE UPORABI V PRIMERU

PREDPLAČILA V VIŠINI DO 100.000 EUR

Upravičenec lahko v okviru operacije uveljavlja več zaporednih predplačil pod pogoji, opredeljenimi v tem členu.

Upravičenec je upravičen do izplačila predplačila iz proračuna Republike Slovenije največ v višini, kot je v prihodnjem obdobju 180 (sto osemdeset) dni dejansko potrebno za izvajanje operacije, pri čemer višina posameznega predplačila ne sme presegati 30 % vrednosti predvidenih izplačil sredstev EU in sredstev slovenske udeležbe.

Upravičenec je v primeru prejetega predplačila dolžan ministrstvu predložiti zahtevek za izplačilo ali več zahtevkov za izplačilo z obveznimi dokazili v višini izplačanega predplačila najkasneje v roku 180 (sto osemdeset) dni po prejemu predplačila.

Predplačilo se poračunava tako, da se od vrednosti vsakega predloženega zahtevka za izplačilo ali več zahtevkov za izplačilo z obveznimi dokazili, sproti odšteva znesek predplačila, tako da se vsakokratno izplačano predplačilo poračuna v celoti.

Po celotnem poračunu predhodno izplačanega predplačila upravičenec lahko uveljavlja novo predplačilo za pokrivanje izdatkov za prihodnje obdobje 180 (sto osemdeset) dni.

Upravičenec posreduje ministrstvu zahtevek za izplačilo predplačila skladno z navodili ministrstva.

Za predplačilo, ki ne presega 100.000,00 EUR, upravičenec ministrstvu posreduje zahtevek za izplačilo predplačila kot je opredeljeno v prejšnjem odstavku tega člena. Ministrstvo bo upravičencu nakazalo predplačilo v roku največ 30 (trideset) dni po prejemu pravilnega in popolnega zahtevka za izplačilo predplačila, in sicer v znesku ne več kot 100.000,00 EUR.

Če katero od nadaljnjih predplačil presega vrednost 100.000,00 EUR, se sklene aneks k tej pogodbi, upravičenec pa mora pred podpisom aneksa ministrstvu predložiti ustrezna dokazila o izpolnjevanju pogojev za pridobitev soglasja ministrstva za finance za predplačilo, kot jih določa veljavni zakon, ki ureja izvrševanje proračuna Republike Slovenije.

Pravilnost in popolnost zahtevka za izplačilo predplačila potrdi skrbnik pogodbe ministrstva, ki opravi administrativno preverjanje pred izplačilom.

Ministrstvo bo izvajanje predplačil spremljalo v okviru posredovanih zahtevkov za izplačilo. Upravičenec mora zase voditi evidenco o pokrivanju predplačila, ki jo mora sprotno usklajevati s skrbnikom pogodbe ministrstva.

Če upravičenec zahtevka/ov za izplačilo z obveznimi dokazili v višini izplačanega predplačila ne predloži v navedenem roku, se mu nadaljnja izplačila iz naslova operacije zadržijo, ministrstvo pa lahko zahteva tudi vračilo izplačanega predplačila skupaj z zakonskimi zamudnimi obrestmi, ki tečejo od dneva zapadlosti roka za vračilo predplačila do dneva vračila v proračun Republike Slovenije. Pred zaključkom operacije, najkasneje z zadnjim predloženim zahtevkom za izplačilo, morajo biti vsa izplačana predplačila v celoti poračunana, v nasprotnem primeru je upravičenec dolžan vrniti preostanek prejetega predplačila, skupaj z zakonskimi zamudnimi obrestmi, ki tečejo od dneva zapadlosti roka za vračilo predplačila do dneva vračila v proračun Republike Slovenije.

Če se ugotovi, da je bilo izplačilo predplačila iz proračuna neupravičeno izvršeno, mora upravičenec vrniti prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila sredstev v proračun Republike Slovenije. Šteje se, da je bilo izplačilo iz proračuna Republike Slovenije neupravičeno izvršeno, če ministrstvo ugotovi neizpolnjevanje pogodbenih obveznosti iz 13. člena te pogodbe, če Evropska komisija zahtevek za plačilo zavrne, če Evropska komisija izstavi zahtevek za vračilo ali če se v postopku nadzora in preverjanj ugotovi, da so bila sredstva porabljena nenamensko, v nasprotju s predpisi ali to pogodbo.

BESEDILO ČLENA, KI SE UPORABI V PRIMERU

PREDPLAČILA V VIŠINI NAD 100.000 EUR

Upravičenec lahko v okviru operacije uveljavlja več zaporednih predplačil pod pogoji, opredeljenimi v tem členu.

Upravičenec je upravičen do izplačila predplačila iz proračuna Republike Slovenije največ v višini, kot je v prihodnjem obdobju … dni dejansko potrebno za izvajanje operacije, pri čemer višina posameznega predplačila ne sme presegati 30 % vrednosti predvidenih izplačil sredstev EU in sredstev slovenske udeležbe.

Upravičenec je v primeru prejetega predplačila dolžan ministrstvu predložiti zahtevek za izplačilo ali več zahtevkov za izplačilo z obveznimi dokazili v višini izplačanega predplačila najkasneje v roku … dni po prejemu predplačila.

Predplačilo se poračunava tako, da se od vrednosti vsakega predloženega zahtevka za izplačilo ali več zahtevkov za izplačilo z obveznimi dokazili, sproti odšteva znesek predplačila, tako da se vsakokratno izplačano predplačilo poračuna v celoti.

Po celotnem poračunu predhodno izplačanega predplačila upravičenec lahko uveljavlja novo predplačilo za pokrivanje izdatkov za prihodnje obdobje … dni.

Upravičenec posreduje ministrstvu zahtevek za izplačilo predplačila skladno z navodili ministrstva.

Ministrstvo bo upravičencu v roku največ 30 (trideset) dni po prejemu pravilnega in popolnega zahtevka za izplačilo predplačila nakazalo prvo predplačilo v višini …… % vrednosti predvidenih izplačil sredstev EU in sredstev slovenske udeležbe, in sicer…. EUR.

Upravičenec je ministrstvu predložil ustrezna dokazila o izpolnjevanju pogojev za pridobitev soglasja ministrstva za finance za prvo predplačilo, kot jih določa veljavni zakon, ki ureja izvrševanje proračuna Republike Slovenije za predplačila v višini nad 100.000,00 EUR. Soglasje ministrstva za finance za prvo predplačilo je sestavni del te pogodbe kot priloga 4.

Za vsako nadaljnje predplačilo, ki ne presega 100.000,00 EUR, upravičenec ministrstvu posreduje zahtevek za izplačilo predplačila kot je opredeljeno v šestem odstavku tega člena. Ministrstvo bo upravičencu nakazalo predplačilo v roku največ 30 (trideset) dni po prejemu pravilnega in popolnega zahtevka za izplačilo predplačila, in sicer v znesku ne več kot 100.000,00 EUR.

Za vsako nadaljnje predplačilo v višini nad 100.000,00 EUR se sklene aneks k tej pogodbi, upravičenec pa mora pred podpisom aneksa ministrstvu ponovno predložiti ustrezna dokazila o izpolnjevanju pogojev za pridobitev soglasja ministrstva za finance za predplačilo, kot jih določa veljavni zakon, ki ureja izvrševanje proračuna Republike Slovenije.

Pravilnost in popolnost zahtevka za izplačilo predplačila potrdi skrbnik pogodbe ministrstva, ki opravi administrativno preverjanje pred izplačilom.

Ministrstvo bo izvajanje predplačil spremljalo v okviru posredovanih zahtevkov za izplačilo. Upravičenec mora zase voditi evidenco o pokrivanju predplačila, ki jo mora sprotno usklajevati s skrbnikom pogodbe ministrstva.

Če upravičenec zahtevka/ov za izplačilo z obveznimi dokazili v višini izplačanega predplačila ne predloži v navedenem roku, se mu nadaljnja izplačila iz naslova operacije zadržijo, ministrstvo pa lahko zahteva tudi vračilo izplačanega predplačila skupaj z zakonskimi zamudnimi obrestmi, ki tečejo od dneva zapadlosti roka za vračilo predplačila do dneva vračila v proračun Republike Slovenije. Pred zaključkom operacije, najkasneje z zadnjim predloženim zahtevkom za izplačilo, morajo biti vsa izplačana predplačila v celoti poračunana, v nasprotnem primeru je upravičenec dolžan vrniti preostanek prejetega predplačila, skupaj z zakonskimi zamudnimi obrestmi, ki tečejo od dneva zapadlosti roka za vračilo predplačila do dneva vračila v proračun Republike Slovenije.

Če se ugotovi, da je bilo izplačilo predplačila iz proračuna neupravičeno izvršeno, mora upravičenec vrniti prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila sredstev v proračun Republike Slovenije. Šteje se, da je bilo izplačilo iz proračuna Republike Slovenije neupravičeno izvršeno, če ministrstvo ugotovi neizpolnjevanje pogodbenih obveznosti iz 13. člena te pogodbe, če Evropska komisija zahtevek za plačilo zavrne, če Evropska komisija izstavi zahtevek za vračilo ali če se v postopku nadzora in preverjanj ugotovi, da so bila sredstva porabljena nenamensko, v nasprotju s predpisi ali to pogodbo.

13. člen

(neizpolnjevanje pogodbenih obveznosti)

V primeru, da ministrstvo ali drug nadzorni organ ugotovi:

* vsebinsko, časovno ali finančno nerealizacijo operacije oziroma da je prišlo do prekinitve izvajanja operacije na strani upravičenca,
* da upravičenec drugače krši določila te pogodbe ali ne odpravi kršitve oziroma nepravilnosti v določenem roku ali
* da so bila sredstva po tej pogodbi neupravičeno izplačana,

ministrstvo od upravičenca zahteva vračilo neupravičeno prejetih sredstev ali pa odstopi od te pogodbe in zahteva od upravičenca vračilo vseh prejetih sredstev, v vsakem primeru skupaj z zakonskimi zamudnimi obrestmi, ki tečejo od dneva zapadlosti roka za vračilo do dneva vračila v proračun Republike Slovenije.

Ne glede na prejšnji odstavek se v primeru, če ministrstvo ali drug nadzorni organ ugotovi, da je upravičenec:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od ministrstva pridobil sredstva, do katerih sicer ne bi bil upravičen,
* pridobil sredstva po tej pogodbi na nepošten način, na podlagi ponarejene listine ali kaznivega dejanja ali
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

se šteje, da je ravnal nepošteno in bistveno kršil določila te pogodbe. Ministrstvo v teh primerih od upravičenca zahteva vračilo neupravičeno prejetih sredstev ali pa odstopi od te pogodbe in zahteva od upravičenca vračilo vseh prejetih sredstev, v vsakem primeru skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v proračun Republike Slovenije.

V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:

* začasno ustavi izplačila sredstev,
* zahteva vračilo neupravičeno izplačanih sredstev po tej pogodbi,
* izreče finančne popravke oziroma zniža višino sredstev glede na resnost kršitve.

Nepravilnost pri izvajanju pogodbe pomeni vsako kršitev prava EU ali nacionalnega prava v zvezi z njegovo uporabo, ki je posledica delovanja ali opustitve s strani upravičenca, vključenega v izvajanje skladov ESI, ki zaradi neupravičene postavke izdatkov škoduje ali bi škodovala proračunu EU. Nepravilnosti so podrobneje urejene v veljavnih navodilih organa upravljanja za izvajanje upravljalnih preverjanj.

Če se je operacija začela izvajati še pred oddajo vloge prijavitelja, ministrstvo pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju. V primeru odkritja kršitev ministrstvo določi rok za odpravo kršitve, v primeru neodprave kršitve pa lahko od te pogodbe odstopi s pisno izjavo.

V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi, povečana za zakonske zamudne obresti, ki tečejo od dneva nakazila na transakcijski račun upravičenca do dneva vračila v proračun Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

14. člen

(nadzor nad porabo sredstev)

Upravičenec se zavezuje, da bo za potrebe nadzora nad porabo sredstev, ki ga izvajajo ministrstvo, organ upravljanja, organ za računovodenje, revizijski organ, Računsko sodišče Republike Slovenije, Evropska komisija, Evropsko računsko sodišče, Komisija za preprečevanje korupcije in drugi nadzorni organi, vključeni v izvajanje, upravljanje, nadzor ali revizijo operacije in posledično Programa 2021–2027, ter njihovi pooblaščenci (v nadaljnjem besedilu: nadzorni organi) ves čas veljavnosti te pogodbe, ob smiselnem upoštevanju 82. člena Uredbe 2021/1060/EU oziroma predpisa, ki bi jo nadomestil, omogočil spremljanje, preverjanje in nadzor nad izvajanjem operacije, katere sofinanciranje je predmet te pogodbe.

Nadzor se izvaja z revizijskimi pregledi na podlagi 77. člena Uredbe 2021/1060/EU oziroma predpisa, ki jo bo nadomestil, in internih pravil revizijskih organov, s katerimi je upravičenec seznanjen. Preverjanje na kraju samem podrobneje urejajo vsakokratno veljavna navodila organa upravljanja za izvajanje upravljalnih preverjanj oziroma predpis, ki jih bo nadomestil.

Upravičenec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost operacije, katere sofinanciranje je predmet te pogodbe.

V primeru preverjanja na kraju samem bo upravičenec nadzornim organom omogočil dostop v objekte in vpogled v celotno dokumentacijo operacije, računalniške programe in postopke v zvezi z izvajanjem operacije, pri sebi in konzorcijskih partnerjih. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil. Nadzorni organi bodo upravičencu praviloma predhodno naznanili izvedbo preverjanja na kraju samem, za nadzor pa lahko pooblastijo tudi zunanjega izvajalca. Ministrstvo lahko opravi tudi nenajavljeno preverjanje na kraju samem.

Nadzorni organi lahko tekom izvajanja operacije in tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju 5 (petih) let od 31. decembra leta, v katerem je bilo opravljeno zadnje plačilo upravičencu, preverjajo upravičenost porabe sredstev po tej pogodbi. Če se bo pri kateremkoli nadzoru nad porabo sredstev operacije tekom njenega izvajanja ali po njenem zaključku izkazalo, da operacija ni v skladu z javnim razpisom, razpisno dokumentacijo in to pogodbo, lahko ministrstvo od upravičenca zahteva vrnitev prejetih sredstev, pod pogoji določenimi v 13. členu te pogodbe.

Katerikoli nadzorni organ lahko kadarkoli do roka določenega v prejšnjem odstavku ugotovi kršitev pogodbenih obveznosti, vključno z nepravilnostmi iz četrtega odstavka 13. člena te pogodbe, kar pomeni, da posamezni nadzorni organ lahko ponovno preverja upravičenost stroškov na operaciji, ne glede na to, da so bili isti stroški predmet predhodnih preverjanj, pri čemer se lahko za stroške, ki so bili predhodno potrjeni kot upravičeni, naknadno ugotovi njihova neupravičenost. Ugotovitve iz predhodno izvedenih preverjanj in s tem povezanih odobrenih izplačil upravičencu ne vplivajo na kasnejše upravičenje ministrstva zahtevati vračilo neupravičeno izplačanih sredstev, ki jih kasneje ugotovijo nadzorni organi v sistemu evropske kohezijske politike, upravičenec pa je v tem primeru dolžan vrniti neupravičeno izplačana sredstva skupaj z zakonskimi zamudnimi obrestmi, pod pogoji, določenimi v 13. členu te pogodbe.

V primeru, da nadzorni organi odkrijejo, da posamezna dokazila manjkajo ali so neustrezna, (kar pomeni prekinitev revizijske sledi), se sofinanciranje operacije lahko zaustavi do ponovne vzpostavitve revizijske sledi. Če upravičenec revizijske sledi v postavljenem roku ponovno ne vzpostavi ali pa zaradi narave kršitve oziroma nepravilnosti to ni mogoče, ministrstvo ravna skladno s 13. členom te pogodbe.

Nadzorni organi v primeru ugotovljenih kršitev pogodbenih obveznosti ali nepravilnosti ravnajo v skladu z veljavnimi navodili organa upravljanja za izvajanje upravljalnih preverjanj, Smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006, Prilogo XXV Uredbe 2021/1060/EU oziroma drugimi akti, ki so podlaga za določanje finančnega popravka.

Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce, na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi ministrstvo ne razpolaga in ne gre za izvedbo nalog, ki spadajo v izvirno pristojnost ministrstva.

## VI. PRAVICE IN OBVEZNOSTI UPRAVIČENCA

15. člen

(obveznosti upravičenca)

Upravičenec je odgovoren za pravilno, zakonito, gospodarno in učinkovito izvedbo operacije, ki je predmet te pogodbe.

Upravičenec zagotavlja, da:

* je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je posredoval ministrstvu v zvezi s to pogodbo resnični in popolni tudi v času njene sklenitve,
* je pooblaščen s strani konzorcijskih partnerjev za podpis in izvajanje te pogodbe ter ima z njimi urejene pogodbene odnose, vključno s solidarno odgovornostjo kot je opredeljena v 21. členu te pogodbe,
* so pogodbo ter vse druge listine v zvezi s to pogodbo podpisale pooblaščene osebe,

v nasprotnem primeru se to šteje kot bistvena kršitev te pogodbe in ministrstvo ravna skladno s 13. členom te pogodbe.

Upravičenec se zavezuje, da:

* bo spoštoval vso zakonodajo in pravila, ki veljajo za porabo sredstev evropske kohezijske politike v Republiki Sloveniji,
* bo v roku 7 (sedmih) dni od nastanka spremembe pri sebi oziroma konzorcijskih partnerjih obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10 % oziroma sprememba deležev, ki bi kakorkoli spremenile status upravičenca,
* bo obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe, in javnega razpisa ter aktivnosti operacije izvedel strokovno in vestno ter v določenih rokih,
* bo predložil zahtevke za izplačilo z dokazili o upravičenosti stroškov v določenih rokih,
* bo sredstva, pridobljena po tej pogodbi, porabil namensko in izključno v skladu z javnim razpisom, razpisno dokumentacijo in to pogodbo ter izključno za izvajanje operacije, katere sofinanciranje je predmet te pogodbe,
* bo ministrstvo seznanil z vsemi dejstvi in podatki tekom izvajanja operacije, ki bodo resnični in popolni,
* bo zagotavljal spodbujanje enakosti moških in žensk ter preprečeval vsakršno diskriminacijo na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti med osebami, ki so vključene v izvajanje aktivnosti operacije, v skladu s predpisi s področja zagotavljanja enakosti in nediskriminacije,
* bo pri porabi teh sredstev upošteval zakon, ki ureja javno naročanje, če so izpolnjeni pogoji, določeni v tem zakonu. V primeru, ko pogoji za upoštevanje zakona, ki ureja javno naročanje niso izpolnjeni (t.j. v primerih t. i. »evidenčnih naročil« upravičencev, ki so naročniki po zakonu, ki ureja javno naročanje ali naročil upravičencev, ki niso naročniki po zakonu, ki ureja javno naročanje) pa se upravičenec zavezuje, da bo pri naročanju blaga, storitev spoštoval temeljna načela javnega naročanja ter navodila ministrstva,
* bo vzpostavil ločeno računovodsko spremljanje izdatkov operacije na posebnem stroškovnem mestu ali ustrezno računovodsko kodo za vse transakcije v zvezi z operacijo in za vsako operacijo posebej, tako da je v vsakem trenutku zagotovljen pregled nad namensko porabo sredstev. Navedeno ne velja za poenostavljene oblike nepovratnih sredstev in vračljive podpore, za katere pa bo upravičenec dolžan na ločenem stroškovnem mestu (računovodski kodi) operacije knjižiti le prihodke oziroma prilive, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu (računovodski kodi) operacije,
* bo podatke o izvedbi operacije in rezultatih porabljenih sredstev zbiral in posredoval ministrstvu preko informacijskega sistema organa upravljanja v skladu z določili te pogodbe in navodili ministrstva,
* bo ne glede na prejšnjo alinejo na zahtevo ministrstva posredoval dodatna poročila o poteku aktivnosti in porabi sredstev po tej pogodbi oziroma bo na zahtevo ministrstva uporabljal drugačen način poročanja,
* bo o morebitnih težavah pri izvajanju določil pogodbe pisno obvestil ministrstvo najkasneje v 7 (sedmih) dneh od njihovega nastanka, oziroma takoj, ko izve za ovire, ki bi vplivale na izvedbo operacije, če za te ovire izve po preteku tega roka,
* bo vsa izdelana gradiva v okviru operacije posredoval ministrstvu tudi v elektronski obliki,
* bo za namen spremljanja, poročanja in vrednotenja doseganja ciljev in kazalnikov operacije skladno z 4., 42., 44., 49., 69. 72. in 74. členom Uredbe 2021/1060/EU ter 12. členom Uredbe 2021/1056/EU dolžan spremljati in ministrstvu zagotavljati podatke o doseganju ciljev in kazalnikov operacije, vključno s podatki, ki so podrobneje opredeljeni v dokumentu Priloga 4: Zahteve glede spremljanja, poročanja in vrednotenja doseganja ciljev in kazalnikov, ki je sestavni del razpisne dokumentacije,
* bo poročal ministrstvu preko informacijskega sistema organa upravljanja:
* o poteku aktivnosti/del in rezultatih porabljenih sredstev v fazi izvajanja operacije redno v okviru zahtevkov za izplačilo (poročilo o izvajanju operacije (vsebinsko in finančno poročilo)),
* o doseženih vrednostih kazalnikov in o izvedeni vsebini operacije dvakrat letno (polletno poročilo s podatki do 31. maja, rok za oddajo je 15. junij; letno poročilo s podatki do 30. novembra, rok za oddajo je 15. december),
* o izvedbi operacije (letno poročilo za preteklo koledarsko leto, rok za oddajo je 31. januar) in
* ob zaključku operacije (končno poročilo o izvedbi operacije, rok za oddajo je 30 (trideset) dni po izplačilu zadnjega zahtevka za izplačilo);
* bo za namen spremljanja aktivnosti in rezultatov za posamezno šolsko leto ministrstvu dodatno poročal podatke za spremljanje aktivnosti in rezultatov za posamezno šolsko leto, kot je podrobneje opredeljeno v tč. 3 v dokumentu Priloga 1 Specifikacije javnega razpisa, ki je sestavni del razpisne dokumentacije (rok za oddajo je 30. september),
* bo zagotavljal revizijsko sled in hranil vso originalno dokumentacijo v zvezi z operacijo kot dokazila za potrebe nadzora in spremljanja na nivoju operacije ter bo zagotavljal dostop do navedene dokumentacije, in sicer najmanj za obdobje 5 (petih) let od 31. decembra leta, v katerem je bilo opravljeno zadnje plačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil. Navedeno časovno obdobje se prekine v primeru sodnih postopkov ali na zahtevo Evropske komisije oziroma drugih nadzornih organov. O morebitni spremembi obdobja za hrambo dokumentacije bo upravičenec po končani operaciji pisno obveščen s strani ministrstva,
* bo upošteval pravila informiranja, komuniciranja, prepoznavnosti in preglednosti pri izvajanju operacije v skladu s 47. in 50. členom Uredbe 2021/1060/EU in veljavna navodila organa upravljanja na področju komuniciranja,
* bo ravnal v skladu z vsemi morebitnimi spremembami oziroma dopolnili navodil, ki jih bo ministrstvo naknadno sporočilo,
* je dolžan v primeru, ko ugotovi, da bo prišlo do finančne, vsebinske, časovne ali kakršnekoli druge spremembe operacije, čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če upravičenec tega ne stori v roku ali če ministrstvo ugotovi, da je sprememba operacije neutemeljena ali da gre za njeno bistveno spremembo, ministrstvo ravna skladno s 13. členom te pogodbe. Kakršnokoli spremembo operacije lahko upravičenec izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* bo pred sklenitvijo pogodb o oddaji javnega naročila od ponudnika pridobil izjavo o lastniški strukturi v skladu z določbami Zakona o integriteti in preprečevanju korupcije,
* ne bo odstopil terjatve do ministrstva tretjim osebam ali le to zastavil, cediral ali podobno,
* bo ukrepal skladno s priporočili in popravljalnimi ukrepi iz končnih poročil nadzornih organov in redno obveščal ministrstvo o izvedenih ukrepih,
* je dolžan izvršiti finančni popravek, ki izhaja iz poročil nadzornih organov,
* bo na predlog ministrstva sklenil aneks k tej pogodbi,
* si bo prizadeval morebitne spore urediti s podajo predloga ministrstvu za sklenitev aneksa k tej pogodbi.

Ministrstvo lahko v primeru neizpolnjevanja pogodbenih zavez iz prejšnjega odstavka, upravičencu določi rok za odpravo kršitve ali nepravilnosti. Če upravičenec kljub pozivu ministrstva pomanjkljivosti ne odpravi v postavljenem roku, ministrstvo ravna skladno s 13. členom te pogodbe oziroma tako ravna ministrstvo, ko upravičenec krši pogodbene obveznosti iz prejšnjega odstavka tega člena.

Upravičenec soglaša, da lahko ministrstvo podatke javnega značaja iz dokumentacije, ki jo ministrstvu predloži upravičenec, uporablja za namene obdelave podatkov in analitične potrebe. Upravičenec se strinja z vključitvijo na seznam upravičencev, ki bo javno objavljen na spletni strani https://evropskasredstva.si/.

V primeru dvoma o veljavnosti pravnih aktov iz 1. člena te pogodbe ali dvoma glede pravilne izpolnitve obveznosti, ki jih ima na podlagi pravnih aktov iz 1. člena te pogodbe oziroma dvoma v zvezi z obveznostmi iz te pogodbe, se je upravičenec dolžan pisno obrniti na ministrstvo in zaprositi za pojasnila v zvezi z obveznostmi, ki jih je nato dolžan pravilno izpolniti, v skladu z navodili ministrstva in v skladu s to pogodbo. Ministrstvo mora odgovoriti na vprašanja upravičenca pisno in v čim krajšem možnem času.

Če bo Evropska komisija od Republike Slovenije zahtevala vračilo neupravičeno prejetih ali porabljenih sredstev oziroma finančnega popravka, ki so bila upravičencu izplačana po tej pogodbi, ali jih je Republika Slovenija dolžna vrniti, se upravičenec zaveže, da bo sredstva, ki jih je neupravičeno prejel iz proračuna EU in Republike Slovenije, vrnil ministrstvu v postavljenem roku, povečana za zakonske zamudne obresti pod pogoji, določenimi v 13. členu te pogodbe.

16. člen

(dejanski lastniki upravičenca in izvajalcev)

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen upravičenec skladno z navodili ministrstva pri izvajanju operacije zagotovi tudi podatke o dejanskih lastnikih upravičenca in konzorcijskih partnerjev ali izvajalcev, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke dejanskih lastnikov.

Upravičenec se zavezuje, da bo ministrstvu zagotovil točne, popolne in posodobljene podatke o dejanskih lastnikih, za katere skladno z navodili ministrstva velja obveznost zagotavljanja podatkov in katere je ministrstvo kot posredniško telo dolžno zagotavljati po predpisih, ki urejajo izvajanje evropske kohezijske politike.

Upravičenec, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: RDL), ki ga vodi Agencija Republike Slovenije za javnopravne evidence in storitve (AJPES), s podpisom te pogodbe zagotavlja, da so v AJPES-RDL vpisani podatki o njegovih dejanskih lastnikih in konzorcijskih partnerjev, če so ti zavezani k vpisu v AJPES-RDL, ter da bo v primeru, če se ti podatki spremenijo, ministrstvu v roku 7 (sedmih) dni od nastanka spremembe pri sebi oziroma konzorcijskih partnerjih o tem obvestil ministrstvo. Upravičenec, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v AJPES-RDL, se zavezuje, da bo v primeru, če se podatki o dejanskih lastnikih, ki jih je pred sklenitvijo te pogodbe posredoval ministrstvu, spremenijo, v roku 7 (sedmih) dni od nastanka spremembe pri sebi oziroma konzorcijskih partnerjih, ki niso zavezani k vpisu v AJPES-RDL, o tem obvestil ministrstvo in hkrati posredoval točne, popolne in posodobljene podatke o dejanskih lastnikih.

Upravičenec oziroma konzorcijski partner, ki je javni naročnik, je dolžan svoje izvajalce seznaniti z obveznostjo zagotavljanja podatkov o njihovih dejanskih lastnikih ter s pravno podlago za obdelavo. Izvajalci, ki so zavezani k vpisu v AJPES-RDL, upravičencu oziroma konzorcijskemu partnerju zagotovijo, da imajo točne podatke o dejanskih lastnikih vpisane. Izvajalci, ki niso zavezani k vpisu v AJPES-RDL, podatke posredujejo upravičencu oziroma konzorcijskemu partnerju, upravičenec pa te podatke posreduje ministrstvu v okviru zahtevka za izplačilo v skladu z navodili ministrstva ali na poziv ministrstva v roku, postavljenem v pozivu. Upravičenec in konzorcijski partner mora tudi vse z njim povezane fizične osebe, ki bodo sodelovale pri izvajanju operacije in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo, ki velja za celotno obdobje izvajanja operacije in tudi za obdobje hranjenja dokumentacije.

Če upravičenec ne ravna v skladu z obveznostmi po tem členu, lahko ministrstvo odstopi od te pogodbe in zahteva vrnitev izplačanih sredstev, upravičenec pa mora vrniti po tej pogodbi prejeta sredstva, povečana za zakonske zamudne obresti, ki tečejo od dneva nakazila na transakcijski račun upravičenca do dneva vračila v proračun Republike Slovenije.

17. člen

(spremembe pogodbenih obveznosti)

Če upravičenec ugotovi, da ne bo mogel izpeljati operacije, ki je predmet sofinanciranja po tej pogodbi, skladno s pogodbo in bo prišlo do spremembe operacije, mora čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če upravičenec tega ne stori v roku ali če ministrstvo ugotovi, da je sprememba operacije neutemeljena ali da gre za njeno bistveno spremembo, ministrstvo ravna skladno s 13. členom te pogodbe. Kakršnokoli spremembo operacije lahko upravičenec izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

18. člen

(protikorupcijska klavzula)

Upravičenec se zavezuje, da on sam kot tudi kdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Upravičenec jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije.

V primeru kršitve ali poskusa kršitve iz prvega oziroma drugega odstavka tega člena, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

19. člen

(odstop od pogodbe)

Odstop upravičenca od te pogodbe pomeni neizpolnjevanje pogodbenih obveznosti, upravičenec pa je dolžan vrniti prejeta sredstva po tej pogodbi, povečana za zakonske zamudne obresti, ki tečejo od dneva nakazila na transakcijski račun upravičenca do dneva vračila v proračun Republike Slovenije.

Ne glede na prejšnji odstavek, odstop upravičenca od te pogodbe na podlagi objektivnih in utemeljenih razlogov, ki jih na podlagi pisne utemeljitve upravičenca potrdi ministrstvo, pomeni za upravičenca izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in kazalnike, predvidene za izpolnitev v obdobju od začetka izvajanja operacije do potrditve pisne utemeljitve odstopa upravičenca s strani ministrstva, sicer je celotna operacija neupravičena do sofinanciranja, upravičenec pa je v tem primeru dolžan vrniti prejeta sredstva po tej pogodbi, povečana za zakonske zamudne obresti, ki tečejo od dneva zapadlosti roka za vračilo sredstev do dneva vračila v proračun Republike Slovenije.

Odstop partnerja konzorcija od konzorcijske pogodbe pomeni neizpolnjevanje njegovih pogodbenih obveznosti, ministrstvo zahteva vračilo sredstev, ki jih je odstopljeni konzorcijski partner prejel, partner konzorcija pa je dolžan vrniti prejeta sredstva, povečana za zakonske zamudne obresti, ki tečejo od dneva nakazila na transakcijski račun upravičenca do dneva vračila v proračun Republike Slovenije.

Ne glede na prejšnji odstavek, odstop partnerja konzorcija od konzorcijske pogodbe na podlagi objektivnih razlogov, ki jih na podlagi pisne utemeljitve upravičenca potrdi ministrstvo, pomeni za odstopljenega partnerja konzorcija izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti operacije.

Če odstop partnerja konzorcija od konzorcijske pogodbe po tretjem ali četrtem odstavku tega člena pomeni bistveno spremembo vsebine prijavljenega projekta (npr. nedoseganje kazalnikov) ali vpliva na izpolnjevanje pogojev in meril javnega razpisa ali če ni pridobljena predhodna potrditev ministrstva po prvem odstavku 11. člena konzorcijske pogodbe, se to lahko šteje za neizpolnjevanje pogodbenih obveznosti po tej pogodbi in je posledično neupravičeno sofinanciranje celotne operacije, zato ministrstvo lahko odstopi od te pogodbe, partnerji konzorcija pa morajo vrniti prejeta sredstva po tej pogodbi, povečana za zakonske zamudne obresti, ki tečejo od dneva zapadlosti roka za vračilo sredstev do dneva vračila v proračun Republike Slovenije.

V primeru, da med izvajanjem operacije pride do sprememb, ki bi vplivale na sklenitev pogodbe o sofinanciranju tako, da se le-ta ne bi sklenila, ministrstvo od upravičenca zahteva vračilo neupravičeno prejetih sredstev ali pa odstopi od te pogodbe in zahteva od upravičenca vračilo vseh prejetih sredstev, v vsakem primeru skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v proračun Republike Slovenije.

Upravičenec ali konzorcijski partner, ki brez objektivnih razlogov odstopi od te pogodbe oziroma konzorcijske pogodbe, ne more nadaljnja 3 (tri) leta od dneva odstopa kandidirati za pridobitev sredstev ministrstva iz naslova evropske kohezijske politike.

20. člen

(insolventnost ali prisilno prenehanje upravičenca)

V primeru, da je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka zaradi insolventnosti ali postopka prisilnega prenehanja, upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi, povečana za zakonske zamudne obresti, ki tečejo od dneva zapadlosti roka za vračilo sredstev do dneva vračila v proračun Republike Slovenije.

Če pride do blokade transakcijskega računa upravičenca, je upravičenec dolžan o blokadi takoj obvestiti ministrstvo. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi, povečana za zakonske zamudne obresti, ki tečejo od dneva zapadlosti roka za vračilo sredstev do dneva vračila v proračun Republike Slovenije. V primeru blokade transakcijskega računa upravičenca kot poslovodečega konzorcijskega partnerja, lahko ministrstvo nakaže sredstva zahtevka za izplačilo neposredno vsakemu konzorcijskemu partnerju posebej v delu, ki pripada posameznemu konzorcijskemu partnerju.

21. člen

(konzorcijski partnerji)

Določila te pogodbe veljajo tudi za konzorcijske partnerje upravičenca. Upravičenec se obvezuje, da bo konzorcijske partnerje seznanil z vsemi obveznostmi, ki izhajajo iz te pogodbe, jim posredoval vsa navodila, spremembe oziroma dopolnitve navodil in skrbel za koordinacijo med konzorcijskimi partnerji pri izvajanju operacije, katere sofinanciranje je predmet te pogodbe.

Upravičenec in konzorcijski partnerji so kot partnerji konzorcija neomejeno solidarno odgovorni za uspešno izvedbo operacije in doseganje njenih zastavljenih ciljev in kazalnikov.

Upravičenec odgovarja za zbiranje, obdelovanje in vnos podatkov vseh svojih konzorcijskih partnerjev v informacijski sistem organa upravljanja, in odgovarja za pravilnost vnesenih podatkov.

## V primeru ugotovljenih kršitev te pogodbe, vključno z nepravilnostmi iz četrtega odstavka 13. člena te pogodbe, so upravičenec in konzorcijski partnerji, v imenu katerih upravičenec nastopa kot pogodbena stranka, ministrstvu solidarno odgovorni, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

## Upravičenec in konzorcijski partnerji so solidarno odgovorni za škodo, nastalo kot posledica zaradi kršitev obveznosti po tej pogodbi, vključno z nepravilnostmi iz četrtega odstavka 13. člena te pogodbe, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

## V primeru, če se pri kateremkoli konzorcijskem partnerju začne postopek zaradi insolventnosti ali postopek prisilnega prenehanja, odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo operacije.

## VII. VAROVANJE PODATKOV

22. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z Uredbo (EU) 2016/679, Zakonom o varstvu osebnih podatkov, Zakonom o poslovni skrivnosti in 4. členom Uredbe 2021/1060/EU.

Upravičenec je dolžan zagotoviti ustrezne postopke in sprejeti ukrepe za varovanje osebnih podatkov posameznikov, vključenih v izvajanje operacije, in sicer na način, določen z veljavno zakonodajo s področja varovanja osebnih podatkov.

Vsaka oseba, ki bo pri upravičencu obdelovala osebne podatke (vključno pri delu z informacijskim sistemom organa upravljanja), mora biti zavezana k varovanju osebnih podatkov.

## VIII. KONČNE DOLOČBE

23. člen

(skrbniki pogodbe)

Skrbnik pogodbe na strani ministrstva je [ime, priimek], v primeru odsotnosti ga nadomešča njegov namestnik [ime, priimek]. Skrbnik pogodbe na strani upravičenca je [ime, priimek], v primeru odsotnosti ga nadomešča njegov namestnik [ime, priimek ].

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani upravičenca, se o tem z dopisom obvesti nasprotno pogodbeno stranko.

24. člen

(aneks k pogodbi)

Vse morebitne dopolnitve in spremembe te pogodbe pogodbeni stranki določita z aneksom k tej pogodbi. Če upravičenec na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja, navodil ministrstva ali organa upravljanja ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi, povečana za zakonske zamudne obresti, ki tečejo od dneva nakazila na transakcijski račun upravičenca do dneva vračila v proračun Republike Slovenije.

25. člen

(reševanje sporov)

Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Nerešena vprašanja bosta reševali sporazumno. V primeru spora je pristojno krajevno pristojno sodišče.

26. člen

(veljavnost pogodbe)

Pogodba začne veljati z dnem podpisa obeh pogodbenih strank in velja do izteka vseh rokov, v katerih je možen nadzor po tej pogodbi ter izrekanje finančnih in drugih popravkov.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.

Pogodba je sestavljena v 4 (štirih) enakih izvodih, od katerih prejme ministrstvo 3 (tri) in upravičenec 1 (en) izvod.

Datum:………………………….. Datum:……………………………

|  |  |
| --- | --- |
| **Upravičenec** | **Ministrstvo za vzgojo in izobraževanje** |
|  | **dr. Vinko Logaj** |
|  | **MINISTER** |
|  |  |

**PRILOGE:**

Priloga 1: Vloga prijavitelja, št…. z dne…

Priloga 2: Finančni načrt, št… z dne ……..

Priloga 3: Konzorcijska pogodba št… z dne……

Priloga 4: Soglasje Ministrstva za finance za predplačilo, št. …., z dne…